ລັດຖະມົນຕີການຄ້າ ຈາກ 12 ປະເທດ ໃນຂົງເຂດປາຊີຟິກ ລົງນາມ ໃນຂໍ້ຕົກລົງ ການຄ້າເສລີ
ຂໍ້ຕົກລົງການຄ້າເສລີ ທີ່ກວ້າງຂວາງ ຊຶ່ງຈະຕັດພາສີອາກອນ ແລະກຳ​ແພງການຄ້າຕ່າງໆ ໃຫ້ແກ່ເກືອບເຄິ່ງໜຶ່ງ ຂອງ ເສດຖະກິດໃນໂລກ.
ລັດຖະມົນຕີການຄ້າ ຈາກຂົງເຂດປາຊີຟິກ 12 ທ່ານ ໄດ້ລົງ ນາມໃນ ຂໍ້ຕົກລົງ ພາຄີຂ້າມມະຫາສະມຸດປາຊີຟິກ ຫຼື TPP ຢູ່ໃນ ນະຄອນ Auckland ປະເທດ New Zealand ໃນວັນ ພະຫັດມື້ນີ້ ຕາມເວລາໃນທ້ອງຖິ່ນ ອັນເປັນຂໍ້ຕົກລົງການຄ້າ ເສລີ ທີ່ກວ້າງຂວາງ ຊຶ່ງຈະຕັດ ພາສີອາກອນ ແລະກຳແພງ ການຄ້າຕ່າງໆໃຫ້ແກ່ເກືອບເຄິ່ງໜຶ່ງ ຂອງ ເສດຖະກິດໃນໂລກ ທ່ານ Michael Froman ຜູ້ຕາງໜ້າດ້ານການຄ້າ ເປັນຜູ້ທີ່ໄດ້ ລົງນາມ ໃຫ້ແກ່ສະຫະລັດ ລັດຖະມົນຕີ ໝົດທຸກຄົນ ໄດ້ກ່າວວ່າ ເປົ້າໝາຍຂອງພວກເພິ່ນ ແມ່ນ ເພື່ອ ຂໍ້ຕົກລົງນີ້ ແມ່ນສ່ວນໜຶ່ງຂອງຜົນສຳເລັດ ທີ່ປະທານາທິບໍດີ ບາຣັກ ໂອບາມາ ມີຄວາມ ພາກພູມໃຈຫຼາຍທີ່ສຸດ ໃນການດຳລົງຕຳແໜ່ງໄລ ຍະ 7 ປີ ຂອງທ່ານ ທ່ານໂອບາມາ ໄດ້ອອກຖະແຫລງການສະບັບໜຶ່ງ ທີ່ກ່າວວ່າ ຂໍ້ຕົກລົງນີ້ ຈະຍົກລະດັບ ການເປັນຜູ້ນຳ ຂອງອາເມຣິກາໃນຕ່າງປະເທດ ແລະ ຈະສະໜັບນະໜູນ ວຽກເຮັດ ງານທຳດີໆ ຢູ່ໃນປະເທດ ທ່ານໄດ້ກ່າວວ່າ ທ່ານຈະຊຸກຍູ້ ບັນດາສະມາຊິກສະພາ ໃຫ້ຮັບຮອງເອົາຂໍ້ຕົງລົງນີ້ ຢ່າງວ່ອງໄວ ທ່ານໂອບາມາ ເວົ້າອີກວ່າ ມັນໃຊ້ເວລາ 7 ປີ ໃນການເຈລະຈາຢ່າງຕໍ່ເນື່ອງ ເພື່ອເຮັດໃຫ້ຂໍ້ຕົກລົງນີ້ ເສັດສົມບູນ ໂດຍພື້ນຖານແລ້ວ ມັນຈະຫຼຸດຜ່ອນ ອັນຕາພາສີຂາເຂົ້າອອກ ແລະ ກຳແພງກີດກັ້ນທາງ ການຄ້າ ສຳລັບ ຜະລິດຕະພັນ ແລະ ການບໍລິການ ຈຳນວນຫຼາຍຢ່າງ ລວມທັງ ລົດຍົນ, ຢາປົວພະຍາດ ແລະ ຜະລິດຕະພັນນ້ຳນົມ ຕ່າງໆດ້ວຍ ມັນຍັງຈະຈັດຕັ້ງລະບຽບ ສຳລັບ ແຮງງານ ແລະ ການປົກປ້ອງສະພາບແວດລ້ອມ, ແລະ ການປົກປ້ອງຊັບສິນທາງດ້ານ ສະຕິປັນຍາ ໃຫ້ແກ່ບໍລິສັດ ລະຫວ່າງປະເທດຕ່າງໆ ບັນດາລັດຖະສະພາ ແລະ ສະມາຊິກສະພາ ຂອງທັງ 12 ປະເທດ ຕ້ອງໄດ້ໃຫ້ສັດຕະຍາ ບັນຕໍ່ຂໍ້ຕົກລົງນີ້ ສະມາຊິກລັດຖະສະພາສະຫະລັດ ຫຼາຍຄົນ ຄັດຄ້ານຕໍ່ຂໍ້ຕົກລົງດັ່ງກ່າວ ໂດຍໃຫ້ເຫດຜົນຕ່າງໆນາໆ